
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	30.07.2026.
	
	Nr. AMD-26-346-rs




	Par satiksmi Ģertrūdes ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības Ārtelpas un mobilitātes departamenta un SIA “VIA” 05.06.2026. noslēgto līgumu Nr. AMD-26-2957-lī “Seguma atjaunošana Ģertrūdes ielā posmā no Aleksandra Čaka ielas līdz Krišjāņa Barona ielai, Rīgā” un SIA “VIA” 29.07.2025. Nr. 1-26/V-297 iesniegumu Nr. 1-26/V-297:

1. Noteikt, ka no 10.08.2026. līdz 30.11.2026. tiek ierobežota transportlīdzekļu satiksme un gājēju kustība Ģertrūdes ielā, Rīgā posmā no Aleksandra Čaka ielas līdz Krišjāņa Barona ielai, saskaņā ar satiksmes organizācijas shēmu (pielikumā).

2. Par darbu veikšanu atbildīgs SIA “VIA” atbildīgais būvdarbu vadītājs Aivis Korņivskis (tālrunis 29860618; e-pasts: via@via.com.lv).

3. SIA “VIA” no 10.08.2026. līdz 30.11.2026. Ģertrūdes ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu;
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi saskaņā ar līgumu.

4. Noteikt, ka transportlīdzekļu satiksmi Ģertrūdes ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Ģertrūdes ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

